Diari Oficial de la Generalitat Valenciana


Sumari del DOGV 6774, del 15-05-2012 (2012/4566)

Convocatòria d'Assemblea General ordinària.
-------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4566


Organisme emissor
:   Credit València Caja Rural, COOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4566]  
El Consell Rector de Crèdit València Caixa Rural, Cooperativa de Crèdit Valenciana, en la reunió del dia 25 d'abril de 2012 va acordar per unanimitat la convocatòria d'Assemblea General ordinària que tindrà lloc el pròxim dia 7 de juny de 2012 a les 16.30 hores, en primera convocatòria, i a les 17.00 hores del mateix dia, en segona convocatòria, a València, passeig de l'Albereda, número 34, amb el següent:  
  
Ordre del dia  
  
1. Examen i aprovació de la gestió social, dels comptes anuals i de l'informe de gestió de l'entitat corresponents a l'exercici 2011.  
2. Acords sobre la distribució de resultats.  
3. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses del fons esmentat per l'exercici en curs.  
4. Retribució de les participacions socials.  
5. Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si escau, sobre la incorporació al Grup Cooperatiu CRU i subscripció del seu contracte regulador. Adopció, si escau, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa al Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que corresponguen -condicionats a l'aprovació per part de l'entitat capçalera, Caixa Rural del Mediterrani, Ruralcaixa, Societat Cooperativa de Crèdit, dels acords correlatius que permeten la dita eixida del Grup CRM. Proposta d'autorització al Consell Rector per a l'execució del acords contemplats en este apartat.  
6. Informació i aprovació, si escau, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 63, 64 i 65, que passen a denominar-se «Integració al grup i règim jurídic», «Funcions de l'entitat capçalera» i «Competències delegades per la caixa a l'entitat capçalera», i del capítol VII al qual estan continguts, per un altre de nova redacció, que passa a denominar-se «Del Grup Cooperatiu Caixes Rurals Unides i de l'entitat capçalera», i supressió de l'article 66. Introducció d'una nova disposició addicional segona i renumeració de l'actual disposició addicional. Com a conseqüència del que s'ha indicat anterioment, es procedeix a renumerar els articles 66, 68 i 69 dels estatuts socials, de la següent manera: del capítol VII, l'article 67 passa a ser el 66, i l'article 68 passa a ser el 67, i del capítol IX, l'article 69 passa a ser el 68.  
7. Autorització expressa al Consell Rector perquè, per ell mateix, puga completar, adequar, esmenar el text estatutari aprovat, en la mesura necessària per a poder complir amb les indicacions o esmenar les objeccions que poguera formular al text esmentat, de forma verbal o escrita, l'organisme organitzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
8. Opció per l'aplicació, junt amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, en el primer exercici fiscal que siga factible i/o aconsellable a la vista de les circumstàncies que hi concorren, i als següents.  
9. Acord sobre les noves aportacions voluntàries a capital social. Fixació, si escau, de les condicions de subscripció i desemborsament, així com retribució de les existents.  
10. Informació sobre el nomenament de director general.  
11. Suggerències i preguntes.  
12. Decisió sobre l'aprovació de l'acta. Designació de socis a este efecte.  
  
València, 25 d'abril de 2012.- El president: Salvador Galduf Lapiedra.  
Nota. De conformitat amb el que s'establix en els estatuts socials de esta caixa rural i en la legislació vigent, els comptes anuals, l'informe de gestió, el d'auditoria, la proposta de modificació estatutària i la memòria justificativa, i la resta de documents sobre els quals l'Assemblea haja de decidir, es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents a l'anunci d'esta convocatòria, excepte els dissabtes, i fins al dia de celebració de l'Assemblea. Així mateix, els socis tindran dret a rebre gratuïtament, prèvia sol·licitud per escrit, còpia dels documents esmentats.